ΓΡΑΠΤΗ ΕΡΩΤΗΣΗ E-0632/03

υποβολή: Dana Scallon (PPE-DE) προς την Επιτροπή

(4 Μαρτίου 2003)

Θέμα: Αναπτυξιακή πολιτική της ΕΕ και ΜΚΟ

Θα μπορούσε η Επιτροπή να μου διαβιβάσει τον κατάλογο των προγραμμάτων των χρηματοδοτούμενων από την Επιτροπή των Ευρωπαϊκών Κοινοτήτων, στον τομέα της σεξουαλικής και αναπαραγωγικήςγείας και

δικαιωμάτων, και στον τομέα θεμάτων που αφορούν τον πληθυσμό, για την τελευταία πενταετία· Θα ήθελα να ενημερωθώ για τις λεπτομέρειες τόσο των προγραμμάτων που επικεντρώνονται στα θέματα αυτά όσο και για προγράμματα που απλώς περιλαμβάνουν σχετικές πτυχές.

Θα ήθελα επίσης να μάθω το ποσοστό της χρηματοδότησης εκ μέρους της Επιτροπής, περιγραφή του προγράμματος και προβλεπόμενες δράσεις, συνεργάτες, πληθυσμός-στόχος, καθώς και από ποιο κονδύλιο πραγματοποιείται αυτή η χρηματοδότηση.

Απάντηση του κ. Nielson εξ ονόματος της Επιτροπής

(16 Απριλίου 2003)

Η Κοινότητα χρηματοδοτεί προγράμματα στον τομέα τηςγείας και των δικαιωμάτων στον τομέα της αναπαραγωγικής και σεξουαλικήςγείας καθώς και στον τομέα των δημογραφικών θεμάτων από διαφορετικές πηγές όπως:

- το ειδικό κονδύλιο του προϋπολογισμού που δημιουργήθηκε για το σκοπό αυτό (B7-6312)

- το κονδύλιο του προϋπολογισμού που προορίζεται για τη συγχρηματοδότηση δράσεων με τους ΜΚΟ (B7-6000);

- τα περιφερειακά και τα εθνικά προγράμματα συνεργασίας που χρηματοδοτούνται από τον γενικό προϋπολογισμό (ALA/MED) ή από το Ευρωπαϊκό Ταμείο Ανάπτυξης (ΑΚΕ).

Έχει αποσταλεί απευθείας στο Αξιότιμο Μέλος του Κοινοβουλίου καθώς και στη Γραμματεία του Κοινοβουλίου ένας κατάλογος των 38 προγραμμάτων που χρηματοδοτούνται από το κονδύλιο του προϋπολογισμού B7 6312 (ex 6212) από την Επιτροπή, από το 1998 έως το 2002. Εκτός από τον τίτλο των παρεμβάσεων, ο οποίος παρέχει πληροφορίες σχετικά με το περιεχόμενο των παρεμβάσεων, δίνονται επίσης πληροφορίες σχετικά με τον τόπο εκτέλεσης και το ποσό. Η κοινοτική χρηματοδότηση είναι σε όλες αυτές τις περιπτώσεις κατώτερη του 90 % του συνολικού κόστους των προγραμμάτων.

Ένας δεύτερος κατάλογος παρουσιάζει τα προγράμματα στους ίδιους αυτούς τομείς που χρηματοδοτούνται από το κονδύλιο του προϋπολογισμού B7-6000, το οποίο προορίζεται για τη συγχρηματοδότηση δράσεων με τους μη κυβερνητικούς οργανισμούς (ΜΚΟ). Οι δικαιούχοι ΜΚΟ περιλαμβάνονται στον κατάλογο αυτόν. Η συνεισφορά της Επιτροπής αντιπροσωπεύει, το ανώτατο το 80 % του συνολικού κόστους αυτών των προγραμμάτων.

Όσον αφορά σχέδια που χρηματοδοτούνται από άλλα προγράμματα, το Αξιότιμο Μέλος του Κοινοβουλίου μπορεί να ανατρέξει στην έκθεση με τίτλο Αξιολόγηση της βοήθειας της ΕΚ στις χώρες ΑΚΕ/ALA/MED στον τομέα της Υγείας (2002). Η έκθεση αυτή βρίσκεται επίσης στο Διαδίκτυο στην ακόλουθη διεύθυνση: http://europa.eu.int/comm/europeaid/evaluation/reports/sector/951589.pdf

Ιδιαίτερα, το παράρτημα 2 της έκθεσης αυτής παρουσιάζει μια τυπολογία των σχεδίων και προγραμμάτων όπου παρουσιάζονται οι διάφοροι τομείς παρέμβασης όπως Οικογενειακός προγραμματισμός, αναπαραγωγικήγεία και VIH/SIDA και σεξουαλικά μεταδιδόμενες ασθένειες. Επί συνόλου 115 προγραμμάτων, τα 33 περιλαμβάνουν ορισμένες δραστηριότητες που αφορούν έναν από αυτούς τους τομείς.

Προκειμένου να δοθούν πλήρεις πληροφορίες, πρέπει να αναφερθεί επίσης ότι κατά το 2002, αποφασίστηκε ένα νέο πρόγραμμα για χρηματοδότηση από την Επιτροπή από τους πόρους του Ευρωπαϊκού Ταμείου Ανάπτυξης (ΕΤΑ). Πρόκειται για το κοινό πρόγραμμα Σεξουαλικής και Αναπαραγωγικής Υγείας ΕΚ/ΑΚΕ/FNUAP/IPPF που παρουσιάζεται σε έγγραφο που έχει επίσης διαβιβαστεί απευθείας στο Αξιότιμο Μέλος του Κοινοβουλίου καθώς και στη Γενική Γραμματεία του Κοινοβουλίου.

Όσον αφορά τον τομέα των πολιτικών που αφορούν τον πληθυσμό, πρέπει να αναφερθεί ότι έχει αρχίσει από την Επιτροπή αξιολόγηση των δράσεων που έχουν πραγματοποιηθεί. Η πρώτη φάση της μελέτης αυτής έχει ολοκληρωθεί ενώ η τελική έκθεση αναμένεται για τα τέλη του 2003.